(แบบ 56-1)

แบบแสดงรายการข้อมูลประจำปี

สิ้นสุดวันที่ 31 ธันวาคม 2553

บริษัท อกริเพียว โฮลดิ้งส์ จำกัด (มหาชน)

(AgriPure Holdings Public Company Limited)

สารจากประธานกรรมการ

ในรอบปี 2553 ที่ผ่านมาภาวะเศรษฐกิจโดยรวมของประเทศไทยมีความผันผวน
และมีปัจจัยลบหลายด้าน ซึ่งส่งผลกระทบโดยตรงต่อธุรกิจส่งออกสินค้าเกษตรที่บริษัทดำเนินการอยู่
ปัจจัยลบดังกล่าว ได้แก่ การแข็งค่าของเงินบาท
ปัญหาภัยธรรมชาติทั้งภาวะภัยแล้งและน้ำท่วมอย่างรุนแรงในช่วงปลายปี
และปัญหาการถูกแย่งพื้นที่เพาะปลูกข้าวโพดหวาน โดยพืชเศรษฐกิจอื่นๆ เช่น ยางพารา
มันสำปะหลัง อ้อย และปาล์มน้ำมัน ซึ่งกำลังมีราคาเพิ่มสูงขึ้น
ปัญหาดังกล่าวนอกจากจะส่งผลให้บริษัทขาดแคลนวัตถุดิบที่ใช้ในการผลิตแล้ว
คุณภาพของวัตถุดิบที่ได้ก็ลดลงอีกด้วย
ด้วยเหตุนี้ทำให้ปริมาณสินค้าที่ขายในปีที่ผ่านมามีไม่เพียงพอต่อความต้องการของลูกค้า

อย่างไรก็ดี ฝ่ายบริหารได้ดำเนินการแก้ไขปัญหาในหลายๆ ด้าน อันได้แก่ การปรับโครงสร้างธุรกิจ
และการดำเนินการเจรจากับลูกค้ารายต่างๆ เพื่อขอปรับราคาขายสินค้าให้สูงขึ้น นอกจากนั้น
ในช่วงที่เกิดภาวะการขาดแคลนวัตถุดิบอย่างหนัก บริษัทจำเป็นต้องหยุดการผลิตในช่วงปลายปี
เนื่องจากมีวัตถุดิบไม่เพียงพอต่อการผลิตที่จุดคุ้มทุน ในระหว่างที่หยุดการผลิตไปนั้น
บริษัทได้มีการซ่อมบำรุงเครื่องจักรครั้งใหญ่
เพื่อเตรียมเครื่องจักรให้พร้อมสำหรับเปิดการผลิตอีกครั้งในปีถัดไป

สำหรับการดำเนินธุรกิจในปี 2554 นี้ คาดว่าปัญหาและอุปสรรคต่างๆ
ยังคงไม่คลี่คลายในทางที่ดีมากนัก อย่างไรก็ตาม
บริษัทได้มีการปรับตัวเพื่อรับมือกับสถานการณ์ในปัจจุบันได้ในระดับหนึ่งแล้ว อีกทั้งบริษัท
คาดการณ์ว่าความต้องการในสินค้าเกษตรทั่วโลกมีแนวโน้มเพิ่มสูงขึ้น
อันเป็นผลมาจากสภาพอากาศที่แปรปรวน และภัยพิบัติต่างๆที่เกิดขึ้นทั่วโลกในปีที่ผ่านมา
สร้างความเสียหายอย่างมากให้กับประเทศผู้ผลิตสินค้าเกษตรสำคัญๆ ของโลก
รวมทั้งการฟื้นตัวของเศรษฐกิจโลกจะส่งผลให้ประเทศคู่ค้ามีกำลังซื้อเพิ่มมากขึ้น
นับว่าเป็นโอกาสที่ดีของบริษัท ที่จะสามารถขยายตลาด และเพิ่มยอดขายให้สูงขึ้นกว่าปีที่ผ่านมา

การดำเนินงานของบริษัทนั้น นอกจากการพัฒนาศักยภาพของธุรกิจเดิมแล้ว
บริษัทมีเป้าหมายในการลงทุนในธุรกิจรูปแบบใหม่ๆ
เพื่อเป็นการกระจายความเสี่ยงของธุรกิจเดิมออกไป ทั้งนี้
การลงทุนจะพิจารณาถึงผลตอบแทนจากการลงทุน ทรัพยากรที่มีอยู่
ตลอดจนความเสี่ยงของธุรกิจเป็นสำคัญ

ในส่วนนโยบายการบริหารงาน ทางบริษัทยึดหลักธรรมาภิบาลมาเป็นแนวปฏิบัติ
ในการสร้างความเชื่อมั่นให้เกิดกับลูกค้า สร้างรายได้ให้แก่เกษตรกร
และสร้างผลตอบแทนต่อผู้ถือหุ้นในระดับที่น่าพอใจ ทั้งนี้
บริษัทจะพัฒนาองค์กรให้มีความเข้มแข็งมากยิ่งขึ้น
พร้อมจะฝ่าฟันอุปสรรคนานัปการในเวทีการแข่งขันทางการค้าโลก
เพื่อทำให้บริษัทฯเป็นผู้นำทางด้านผลิตภัณฑ์เกษตรแปรรูปต่อไปในอนาคต

ท้ายนี้ กรรมการบริษัทฯ ทุกคน ขอขอบคุณผู้ถือหุ้นทุกท่าน ตลอดจนลูกค้า
และพันธมิตรทางธุรกิจที่ให้การสนับสนุนบริษัทด้วยดีตลอดมา
พร้อมทั้งขอขอบคุณเป็นพิเศษต่อคณะผู้บริหาร และพนักงานทุกท่านที่ทุ่มเทแรงกาย แรงใจ สติปัญญา
และความสามารถ ในการปฏิบัติหน้าที่ด้วยความรับผิดชอบอย่างเข้มแข็ง ช่วยให้ธุรกิจของบริษัท
สามารถก้าวข้ามอุปสรรคในปีที่ผ่านมาและคาดหวังว่าผู้บริหารและพนักงานทุกท่านจะช่วยกันปฏิบัติหน้าที่เพื่อสร้างผลกำไรให้กับบริษัทอย่างเต็มความสามารถต่อไป
0

[]

นายธณัฐ พันธศุภร

ประธานกรรมการบริษัทฯ

สารบัญ

หน้า

ส่วนที่ 1 ข้อมูลสรุป (Executive Summary) 1

ส่วนที่ 2 บริษัทที่ออกหลักทรัพย์ 2

1. ปัจจัยความเสี่ยง 3

2. ลักษณะการประกอบธุรกิจ 6

3. การประกอบธุรกิจของแต่ละสายผลิตภัณฑ์ 15

4. การวิจัยและพัฒนา 27

5. สินทรัพย์ของบริษัทและบริษัทย่อย 28

6.  โครงการดำเนินงานในอนาคต 30

7.  ข้อพิพาททางกฎหมาย 31

8.  โครงสร้างเงินทุน 32

9.  โครงสร้างการจัดการ 34

10. การควบคุมภายใน 57

11. รายการระหว่างกัน 58

12. ฐานะการเงินและผลการดำเนินงาน 61

13. ข้อมูลอื่นที่เกี่ยวข้อง 111

ส่วนที่ 3 การรับรองความถูกต้องของข้อมูล 114

เอกสารแนบ รายละเอียดเกี่ยวกับผู้บริหาร และผู้มีอำนาจควบคุม

โครงสร้างองค์กรของบริษัท อกริเพียว โฮลดิ้งส์ จำกัด (มหาชน)